17.12.2014 Jurnalul Oficial al Uniunii Europene L 360/13 REGULAMENTUL DELEGAT (UE) NR. 1336/2014 AL COMISIEI din 16 decembrie 2014 de stabilire a unor măsuri excepționale cu caracter temporar pentru sectorul laptelui și al produ- selor lactate, sub forma devansării perioadei de intervenție publică pentru unt și pentru lapte praf degresat din 2015 COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (/), în special articolul 219 alineatul (1) coro- borat cu articolul 228, întrucât: (1) La 7 august 2014, guvernul rus a introdus o interdicţie la importul de anumite produse din Uniune către Rusia, printre care laptele și produsele lactate. Această interdicție a creat perturbări ale pieței însoțite de o scădere semni- ficativă a prețurilor ca urmare a faptului că o importantă piață de export a devenit, brusc, indisponibilă. (2) Articolul 12 litera (d) din Regulamentul (UE) nr. 1308/2013 prevede disponibilitatea unei intervenții publice pentru unt și pentru lapte praf degresat în perioada 1 martie-30 septembrie. (3) Prin urmare, a apărut o situație în care măsurile normale disponibile în temeiul Regulamentului (UE) nr. 1308/2013 par a fi insuficiente pentru a combate perturbarea pieței. (4)  Perioada de intervenție publică pentru unt și pentru lapte praf degresat a fost prelungită până la 31 decembrie 2014 prin Regulamentul delegat (UE) nr. 949/2014 al Comisiei ()). (5)  Preţurile la unt și lapte praf degresat din Uniune au continuat să scadă, așteptându-se ca presiunea exercitată asupra lor să continue. (6)  Pentru a anticipa situația în care preţurile ar continua să scadă, iar perturbările pieţei s-ar agrava, este esențial ca intervenția publică să fie disponibilă și după data de 31 decembrie 2014. (7) Prin urmare, este oportun să se fixeze începutul perioadei de achiziție prin intervenție pentru unt și pentru lapte praf degresat din 2015 la data de 1 ianuarie. (8) Pentru a avea un impact imediat asupra pieței și pentru a contribui la stabilizarea preţurilor, măsura temporară prevăzută în prezentul regulament ar trebui să intre în vigoare în ziua următoare datei publicării acestuia, ADOPTĂ PREZENTUL REGULAMENT: Articolul 1 Prin derogare de la articolul 12 litera (d) din Regulamentul (UE) nr. 1308/2013, intervenția publică pentru unt şi pentru lapte praf degresat din 2015 este disponibilă de la 1 ianuarie până la 30 septembrie. () JOL347,20.12.2013, p. 671. (') Regulamentul delegat (UE) nr. 949/2014 al Comisiei din 4 septembrie 2014 de stabilire a unor măsuri excepționale cu caracter temporar pentru sectorul laptelui și al produselor lactate, sub forma prelungirii perioadei de intervenție publică pentru unt și lapte praf degresat din 2014 0L 265, 5.9.2014,p. 21).